Raphael wa Brooklyn

Raphael wa Brooklyn (kwa Kiarabu: قديس رافائيل من بروكلين; jina la awali: رفائيل هواويني , Raphael Hawaweeny;  Beirut, Lebanoni, 20 Novemba 1860 – Brooklyn, New York City, Marekani, 27 Februari 1915) alikuwa askofu wa Kanisa la Kiorthodoksi la Urusi, wa kwanza kupewa hiyo daraja takatifu katika bara la Amerika Kaskazini.

Baada ya kusomea Damascus (Syria), Konstantinopoli (Uturuki) na Kiev (leo nchini Ukraine), mwaka 1895 alitumwa na Tsar Nikola II wa Russia kuhudumia waumini Waorthodoksi waliohamia Marekani.

Mwaka 1904 alipewa uaskofu kwa ajili ya dayosisi ya Brooklyn. Hadi kifo chake alianzisha parokia 29, monasteri moja na الكلمة (The Word), gazeti la Kiarabu .

Alitangazwa na sinodi ya Kanisa la Kiorthodoksi la Amerika (Orthodox Church in America = OCA) kuwa mtakatifu mnamo Machi 2000.

Sikukuu yake huadhimishwa tarehe ya kifo chake au Jumamosi ya kwanza ya Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 Raphael of Brooklyn, from OrthodoxWiki
 “Christian Church to be Filled by a Damascus Preacher” (New York Times, Sept 15, 1895)

Category:Waliozaliwa 1860
Category:Waliofariki 1915
Category:Maaskofu
Category:Wamisionari
Category:Watakatifu wa Siria
Category:Watakatifu wa Lebanoni
Category:Watakatifu wa Marekani